kardosdrur/scandi-wiki huggingface dataset:
Sant'Ivo alla Sapienza

Sant'Ivo alla Sapienza er en kirke i Rom. Kirken betragtes som et mesterværk af romersk barokarkitektur og blev bygget i 1642-1660 af arkitekten Francesco Borromini.

Kirken startede omkring det 14. århundrede som et kapel for Roms universitet. Universitetet kaldes "La Sapienza", og kirken er indviet til Sankt Ivo, deraf kirkens navn. Borromini måtte tilpasse sit projekt til det eksisterende palads. Han valgte en grundplan som en davidsstjerne og integrerede kirkens facade med paladsets gård. Kuplen med sin spirallanterne er bemærkelsesværdigt original. Denne var inspirationen for den danske arkitekt Laurids de Thurah, da han i 1752 byggede det nye snoede spir på Vor Frelser Kirke i København.

Interiørets komplekse rytmer opstår af en beundringsværdig geometri. Det er en rationel arkitektur – kompliceret at betragte, men på papiret danner to overlappende ligebenede trekanter og en cirkel basis for en sekskantet række af kapeller og altre i en symmetrisk kirke. Interiørets bølgende former, både konkave og konvekse, skaber en uharmonisk og alligevel tiltalende effekt. Dekorationerne er en blanding af originale organiske (englehoveder emd seks vinger) og geometriske former (stjerner). Op langs soklerne på tre af kuplens piller ses den pavelige Chigi-families symbol, "seks bjerge under en stjerne".

Interiørets vigtigste kunstværk er Pietro da Cortonas altertavle, der fremstiller Sankt Ivo.

References 
 Plantegninger. 

Kirker i Rom
Katolske kirker
Christian Nerger

Christian Nerger (død i december 1708) var en sachsisk billedhugger, der var indvandret til Danmark i Christian V's første regeringsår. Han fik meget arbejde at gøre for kongen og havde bestalling som Christian V's sten- og billedhugger uden dog at få løn fra kongens kasse. Også for Griffenfeld og andre stormænd arbejdede han. Hans statuariske arbejder blev oftest udført i gotlandsk sten, dog også i marmor; han var også virksom som ornamentsbilledhugger og stukkatør, skar i elfenben og egetræ og forfærdigede spejle. Han drev i sine sidste år en tømmerhandel og var alle sine dage en stor projektmager. Som hans hovedværk må nævnes det pragtfulde træskærerarbejde på orgelet i Vor Frelsers Kirke på Christianshavn; stukværket under hvælvingerne dér er uden tvivl ligeledes af ham.

Med sin hustru, Cathrine Margrethe (død februar 1709), havde han en hob børn. Han døde midt i december 1708.

Han er begravet i Sankt Petri Kirke.

 

Billedhuggere fra Tyskland
Personer i Dansk Biografisk Leksikon
Hofbilledhuggere fra Danmark
Stenhuggere fra Danmark
Danskere i 1600-tallet
Danskere i 1700-tallet
Købmænd fra Danmark
Brøndbykredsen

Brøndbykredsen er fra 2007 en nyoprettet opstillingskreds i Københavns Omegns Storkreds. Kredsen omfater kommunerne Brøndby, Ishøj og Vallensbæk. I 1920-2006 indgik området i andre opstillingskredse i Københavns Amtskreds.

Valgkredsen bestod pr. 18. juni 2015 af følgende kommuner og valgsteder:

 Brøndby Kommune
 Brøndbyvester Skole
 Tjørnehøjhallen
 Lindelundshallen
 Nørregård
 Kulturhuset Brønden
 Ishøj Kommune
 Ishøj Landsby
 Vibeholmskolen
 Gildbroskolen
 Strandgårdskolen
 Ishøj Bycenter
 Vallensbæk Kommune
 Vallensbæk Skole
 Multisalen
 Egholmskolen
 Pilehaveskolen

Folketingskandidater pr. 31/05-2022

Kilder

Folketingsvalgkredse
Taastrupkredsen

Taastrupkredsen er fra 2007 en nyoprettet opstillingskreds i Københavns Omegns Storkreds. I 1920-2006 indgik området i andre opstillingskredse i Københavns Amtskreds. Ved Strukturreformens ikrafttræden i 2007, blev Taastrupkredsen dannet af de områder, der udgjordes af kommunerne Albertslund og Høje -Taastrup, i den ved samme lejlighed, nedlagte Glostrup-kreds.

Folketingskandidater pr. 2022

Kilder

Folketingsvalgkredse
MS Nordnorge

MS Nordnorge er et af 14 skibe som indgår i Hurtigruten på norskekysten fra Bergen til Kirkenes og retur. Ud over at sejle på ruten mellem Bergen og Kirkenes, indgår MS Nordnorge også blandt de Hurtigruten skibe, som sejler mellem Sydamerika og Antarktis.

MS Nordnorges dæk 

Dæk 1: Maskinrum m.v.

Dæk 2: Bildæk, fitnessrum, sauna og bad, hospital, 20 kahytter i kategori L.

Dæk 3: Landgang, reception, bagagerum, lobby, vaskeri, 3, kahytter i kategori H, 13 kahytter i kategori I, 10 kahytter i kategori L, 55 kahytter N

Dæk 4: Restaurant Hålogaland, køkken, legerum til børn, internetcafé, butik, café og buffet, information, bibliotek, bar, 2 konferencerum og toiletter.

Dæk 5: 4 kahytter i kategori I, 2 kahytter i kategori M2, 12 kahytter i kategori N, 32 kahytter i kategori P, 4 kahytter i kahytter i kategori Q. På dæk 5 er der mulighed for at gå rundt om hele skibet, hvis man har brug for frisk luft. Fungerer som landgang i Bergen.

Dæk 6: 2 kahytter i kategori F, 4 kahytter i kategori I, 11 kahytter i kategori L, 6 kahytter i kategori Q, 24 kahytter i kategori U, broen, jacuzzi, redningsbåde.

Dæk 7: Panoramadæk, lounge, salon, og soldæk.

134 timers direktsending 
MS Nordnorge der sejler fra Bergen til Kirkenes er med i en 134 timer lang direkte TV udsendelse fra NRK2. Man starter i Bergen for at slutte i Kirkenes. Udsendelsen kan også ses på internettet verden over.

 Hurtigruten, MS Nordnorge Bergen til Kirkenes på 134 timer.

Eksterne links 
 Om MS Nordnorge på hurtigruten.com 

Nordnorge
Nordnorge
Samtidskunst

Samtidskunst (eller nutidskunst) er et begreb, der bruges til at beskrive den kunst, som skabes af en aktuel generation. I museumssammenhænge er det ofte 20-30 år, men der er eksempler på, at det dækker alt efter 1945. I kunsthaller, gallerier og andre ikke-samlende kunstinstitutioner dækker begrebet ca. 10-15 år.

Modsat kunsthistorien, som inddeler kunsten i epoker, er samtidskunsten altid skiftende. Den  ’postmodernistisk kunst’ er primært et opgør og ændret syn på modernisme og knytter sig  dels til en specifik periode (fra sen 60'erne og frem), dels til en kunst og filosofi  i denne periode. Selv om der er stort sammenfald mellem postmodernistisk kunst og samtidskunst, må den sidste altså tænkes mere åben over for nye metoder og former.

Internationalisme 
Samtidskunsten er præget af en øget international orientering. Selv om der i Danmark har været eksempler på kunstnere med international orientering, ser man blandt de kunstnerne, som tog afgang fra de danske akademier fra 90’erne en stigning i udstillingsaktiviteten uden for landets grænser. Flere kunstnere har valgt at læse eller bosætte sig i New York, London, Berlin, Frankfurt eller Rom.

Post-medium 
Foruden de traditionelle former som maleri, skulptur og tegning er video, installationer, digital kunst, lydkunst, performance, interventioner, m.v. almindelige. Det er også blevet udbredt, at kunstnere arbejder på tværs af medier og teknikker, idet medium og teknik er blevet sekundært i forhold til den idé, det tema, eller den undersøgelse, som kunstneren realiserer. 

Man taler også om det "udvidede kunstbegreb" i forlængelser af Rosalind Krauses tekst "Sculpture in the Expanded Field" 1978, der peger på udvidelsen af det felt, som vi opfatter som kunst og ikke mindst opfattelsen af, hvordan den kan møde sit publikum eller tage del i en bredere offentlighed. Denne forandring sker tydeligvis inden for kunstpraksis og i nogen grad også inden for kunstinstitutionerne.

Samtidskunsten dækker også over følgende begreber
 Art & Language
 Lydkunst
 Digital kunst
 Relationel Æstetik / Social skulptur / deltagende kunst / samtale kunst
 Konceptkunst
 Videokunst
 Installationskunst
 Kunst i offentlige rum
 Institutionel kritik
 Engageret kunst
 Street art
 Kunst og aktivisme

Museer med speciale i samtidskunst 
 Museet for Samtidskunst - museum i Roskilde med skiftende udstillinger og andre aktiviteter inden for samtidskunst
 KØS - Museum for kunst i det offentlige rum - museum i Køge med speciale i kunstnerisk skabende processer
 Documenta - omfattende udstilling af samtidskunst og moderne kunst hvert femte år i Kassel. 
 Château de Montsoreau-Museet for Samtidskunst, Frankrig

Kunst
Frederikssundkredsen

Frederikssundkredsen er fra 2007 en genoprettet opstillingskreds i Nordsjællands Storkreds. I 1849-1918 var kredsen en valgkreds. Kredsen var nedlagt i mange år. I denne periode indgik området i andre opstillingskredse i Frederiksborg Amtskreds.

Kredsen består pr. 18. juni 2015 af følgende kommuner og valgsteder:

 Frederikssund Kommune
 Frederikssund Syd
 Frederikssund Nord
 Slangerup
 Skibby
 Jægerspris
 Halsnæs Kommune
 Hundested Hallen
 Enghave Hallen
 Rådhuset
 Ølsted Hallen
 Melby Hallen

Folketingskandidater

Kilder

Folketingsvalgkredse
Egedalkredsen

Egedalkredsen er fra 2007 en nyoprettet opstillingskreds i Nordsjællands Storkreds. Den består af kommunerne Egedal og Furesø. Til og med 2006 indgik området i andre opstillingskredse i Frederiksborg Amtskreds og Københavns Amtskreds.

Kredsen består pr. 18. juni 2015 af følgende kommuner og valgsteder:

 Furesø Kommune
 Værløse
 Hareskov
 Søndersø
 Jonstrup
 Stavnsholt
 Solvang
 Paltholm
 Egedal Kommune
 Ledøje Forsamlingshus
 Ledøje-Smørum Idrætscenter
 Stenløse
 Veksø
 Ganløse
 Slagslunde
 Toftehøjskolen
 Stengårdsskolen
 Bækkegårdsskolen

Folketingskandidater pr. 25/11-2018

Kilder

Folketingsvalgkredse
Rudersdalkredsen

Rudersdalkredsen er fra 2007 en nyoprettet opstillingskreds i Nordsjællands Storkreds. Til og med 2006 indgik området i andre opstillingskredse i Frederiksborg Amtskreds og Københavns Amtskreds.

Rudersdalkredsen omfatter Rudersdal Kommune og Allerød Kommune.

Folketingskandidater pr. 25/11-2018

Kilder

Folketingsvalgkredse
Black Snake Moan

Black Snake Moan er en film der fik premiere i Danmark den 15. juni 2007. Den er skrevet og instrueret af Craig Brewer, og filmet i Memphis, Tennessee. Hovedrollerne bæres af Samuel L. Jackson, Christina Ricci og Justin Timberlake. Filmtitlen stammer fra en sang (fra 1927) af bluesmusikeren Blind Lemon Jefferson. Handlingen er til dels baseret på George Eliots novelle Silas Marner (1861), hvor et religiøst udskud også kommer sig over et overstået romantisk forhold. I novellen er Eppie bundet til Silas' hus med et 'reb' af stof, ligesom man ser Rae være bundet til huset med en jernkæde i Black Snake Moan.

Medvirkende

Trivia 
 Samuel L. Jackson brugte 6-7 timer om dagen i et halvt år for at lære at spille bluesguitar på de medvirkende numre. 
Christina Ricci havde en rigtig, 18 kg tung, jernkæde på under optagelserneog spiste kun sukker for at opnå hendes usunde udseende.

noter

Eksterne Henvisninger 

Amerikanske film fra 2007
Dramafilm fra USA
Slynge (børn)

En slynge, eller en babyslynge er er en samlet betegnelse for enkle systemer til at bære mindre børn i. Disse systemer kendes fra stort set alle kulturer. At bære børn i slynger er en central del af I favn (eng: Attachment parenting) – en filosofi omkring forældreskab, udviklet af den amerikanske børnelæge William Sears. Babyslynger kan groft inddeles i tre typer; skråslynge, vikle og mei tais.

Skråslynge (eller ringslynge) 
Dette er den mest udbredte type. Den er relativt simpel at bruge, og den kan bruges fra barnet er nyfødt, til det er 2-3 år. Barnet bæres i en slynge over den ene skulder. Det er også muligt at bære barnet på ryggen. Det anbefales ikke at børn og babyer ligger ned i slyngen pga. kvælningsfare. Derimod bør alle babyer og børn placeres i "frøstilling", og altså sidde oprejst.

Vikler 
En vikle er i princippet et langt sjal, som man bruger til at vikle barnet fast til kroppen med. Der er mange muligheder for at binde den, hvor man bærer barnet på maven, på hoften eller på ryggen. Det er en meget fleksibel slyngetype, som kan bruges af voksne i alle størrelser til babyer og børn i alle størrelser. Vikler findes i strækstof, der primært egner sig til små babyer (kaldet en strækvikle), og i vævet stof, der er bedst egnede til lidt større børn (kaldet en fastvikle). Strækvikler er oftest kun i en størrelse, mens fastvikler fås fra str. 2-9. Den mest almindelige størrelse er str 6, men hvis man er større end str 44, så er ens basestørrelse 7.

Mei tais 
En Mei tai består af et firkantet stykke stof med to sæt stropper til at binde om henholdsvis bærerens hofte og skuldre. I en Mei tai kan barnet enten bæres på ryggen eller på maven. Mei tai slyngetypen er bedst egnet til børn fra 4-6 måneders alderen og frem til barnet er 3-4 år. Mei tais fås som klassiske mei tai, hvor skulderstropperne er smalle og polstrede, og som vikletais hvor skulderstropperne er brede og upolstrede. 

Menneskedrevet fremdrift
Børn
Lollandkredsen

Lollandkredsen er fra 2007 en nyoprettet opstillingskreds i Sjællands Storkreds. I 1971-2006 indgik området i andre opstillingskredse i Storstrøms Amtskreds. I 1920-1970 var området en del af Maribo Amtskreds.

Folketingskandidater pr. 25/11-2018

Kilder

Folketingsvalgkredse
Guldborgsundkredsen

Guldborgsundkredsen er fra 2007 en nyoprettet opstillingskreds i Sjællands Storkreds. I 1971-2006 indgik området i andre opstillingskredse i Storstrøms Amtskreds. I 1920-1970 var området en del af Maribo Amtskreds.

Kredsen rummer pr. 18. juni 2015 følgende kommuner og valgsteder:

 Guldborgsund Kommune
 Byen
 Østerbro
 Lindeskov
 Ejegod
 Kraghave
 Toreby
 Sundby
 Nysted
 Øster Ulslev
 Nørre Alslev
 Nørre Vedby
 Eskilstrup
 Sakskøbing
 Majbølle
 Våbensted
 Stubbekøbing
 Horeby
 Idestrup
 Væggerløse
 Gedser

Folketingskandidater pr. 4/11-2016

Folketingsvalgkredse
Grevekredsen

Grevekredsen er fra 2007 en nyoprettet opstillingskreds i Sjællands Storkreds. Til og med 2006 var området en del af Køgekredsen, der i 1971-2006 hørte med til Roskilde Amtskreds.

Kredsen rummer pr. 18. juni 2015 følgende kommuner og valgsteder:

 Greve Kommune
 Arenaskolen
 Tjørnelyskolen (skolen er nedbrændt) 
 Holmeagerskolen
 Mosedeskolen
 Karlslundehallerne
 Tunehallerne
 Hundigehallen
 Solrød Kommune
 Havdrup
 Det Nordlige Strandområde
 Det Sydlige Strandområde

Folketingskandidater pr. 26/11-2018

Kilder

Folketingsvalgkredse
Foldby Kirke

Foldby Kirke ligger i Foldby Sogn, Sabro Herred i det tidligere Århus Amt. Kirken ligger i udkanten af Foldby på et højdedrag lidt vest for den gamle landevej fra Skanderborg til Randers.
Kirkebygningen er opført i granitkvadre i romansk stil, oprindeligt med rundbuede døre i både nord og sydsiden og små romanske vinduer og fladt træloft. I senmiddelalderen blev kirken ombygget med tårn i munkesten og et våbenhus ved syddøren. Der blev opført krydshvælvinger i både kor, skib og tårnrum.

Hvem der opførte kirken, ved man ikke, men i 1200-tallet kom den under Århus Domkapitel, og efter reformationen blev den krongods, indtil den i 1661 blev overdraget til Mogens Friis og kom med i grevskabet Frijsenborg i 1672.
Kirken blev restaureret i slutningen af 1800-tallet og igen i 1986 – 1988.

Eksterne kilder og henvisninger 

 Foldby Kirke, folder udgivet af kirken. Carsten Henriksen og Christian Sigumfeldt
 Foldby Kirke  hos KortTilKirken.dk
 Foldby Kirke hos danmarkskirker.natmus.dk (Danmarks Kirker, Nationalmuseet)

Kirker i Favrskov Kommune
Kirker i Århus Stift
Kirker i Århus Amt
Great Australians Party

Great Australians Party (GAP) er et politisk parti i Australien. Det blev dannet i 2003 af John James Cumming, og er i dag ledet af forretningsmanden John Rivett fra Queensland.

Politiske partier i Australien
Etableret i 2003
Roslev

Roslev er en by i Salling med , beliggende 13 km nordøst for Balling, 9 km nordvest for Breum, 12 km sydøst for Glyngøre og 19 km nord for Skive. Byen hører til Skive Kommune og ligger i Region Midtjylland.

Roslev hører til Roslev Sogn. Roslev Kirke ligger i byen.

Faciliteter 
 Roslev Skole har 341 elever, fordelt på 0.-9. klassetrin.
 Roslev Børnehave har plads til 30 børn.
 Den første af Salling Hallerne blev bygget i 1965. I 1975 blev den udvidet med selskabslokaler, køkken og vandrerhjem. I 2009 blev endnu en hal bygget. De har adgang til de omliggende boldbaner.
 Roslev Idræts Klub blev stiftet i 1924. I 1953 indviede man stadion og klubhus. Klubben har afdelinger for bl.a. fodbold, badminton, gymnastik, minigolf, motion og fitness.
 KFUM-Spejderne i Roslev startede i 1940 og har i dag både "bævere", "ulve" og juniorspejdere.
 Roslev Ældrecenter er opført i 1979 og blev om- og nybygget i 2007, så det nu har 23 plejeboliger, heraf 2 midlertidige boliger. Lejlighederne er på 45,8 m². Centret har ca. 30 ansatte.
 Byen har SuperBrugs, pizzeria, apotek, lægehus, fysioterapeuter og tandlæger.

Historie 
Roslev er nævnt første gang på et skøde i 1429.

Roslev Mølle 
Roslevs gamle mølle brændte i 1880. En ny blev bygget i 1882 som en stilren, spåntækket hollandsk mølle og var i brug indtil 1951.

Kommunen 
Rybjerg Sogn var i 1800-tallet anneks til Roslev Sogn og havde altså ikke egen præst, men blev betjent af præsten i Roslev. Roslev-Rybjerg  pastorat blev i 1842 grundlaget for Roslev-Rybjerg sognekommune. Den fungerede frem til 1924, hvor Rybjerg Sogn brød ud efter at sognerådet besluttede, at Sallings anden realskole (efter Skive) skulle oprettes i Roslev. Denne beslutning uddybede modsætningen til Rybjerg, der var et rent landsogn. Roslev og Rybjerg blev så to selvstændige sognekommuner frem til kommunalreformen i 1970, hvor de indgik i Sallingsund Kommune, som indgik i Skive Kommune ved strukturreformen i 2007.

Jernbanen 
Roslev fik jernbanestation på Sallingbanen (1884-1971).

Stationsbygningen blev solgt som bolig i 1974 og er bevaret på Jernbanegade 42. Salling Natursti er en cykel- og vandresti, belagt med stenmel og anlagt på banens tracé næsten hele vejen mellem Skive og Glyngøre.

Stationsbyen 
Ved banens åbning var der kun spredte gårde omkring stationen, men banen satte gang i byens udvikling.

I 1901 blev Roslev beskrevet således: "Roslev, ved Landevejen, med Kirke, Præstegd., Skole, Forsamlingshus (opf. 1900), Apotek, Lægebolig, Andelsmejeri, 2 Møller, Kro, Jærnbane-, Telegraf- og Telefonst.;" Det lave målebordsblad fra 1900-tallet viser desuden et elværk og et bryggeri.

I størstedelen af 1900-tallet var Roslev Sallings næststørste by, kun overgået af købstaden Skive. I dag har Glyngøre flere indbyggere end Roslev.  Hele Nordsalling (de tidligere Sallingsund Kommune og Sundsøre Kommune) hører til postnummeret 7870 Roslev.

Galleri

Noter

Eksterne kilder/henvisninger 

 SDFE kortviser: Høje målebordsblade 1842-1899 og lave målebordsblade 1901-1971
 Mogens Duus: Med toget til Glyngøre og Nykøbing Mors, bane bøger 2009, s.148-152

Byer i Skive Kommune
Alliancen for Østrigs Fremtid

Alliancen for Østrigs Fremtid (tysk: Bündnis Zukunft Österreich (BZÖ)) er et politisk parti i Østrig der blev grundlagt 4. april 2005, af Jörg Haider, hans søster Ursula Haubner og andre højtstående medlemmer i Østrigs Frihedsparti (FPÖ). Dette resulterede i splittelsen af FPÖ. 

BZÖ vandt 7 sæder i den østrigske nationalråd.

Eksterne henvisninger 

Politiske partier i Østrig
Hjertecyklus

Hjertecyklus er sekvensen af begivenheder, der udgør et hjerteslag.
Sammentrækningsfasen kaldes systole og udvidelsesfasen, hvor hjertet genfyldes med blod, kaldes diastole. Frekvensen af hjerteslagene kaldes pulsen.

Cyklussen i detaljer

Højre side af hjertet pumper afiltet returblod fra kroppen til lungerne, hvor det bliver iltet.
Venstre side pumper det iltede blod fra lungerne rundt i kroppen.

Hjertets arbejde kan opdeles i to faser.

Systolen
Ventriklerne sammentrækkes og det forøgede tryk lukker hjerteklapperne (trikuspidal- og bikuspidalklappen) mod forkamrene og blodet pumpes ud i pulsårerne (arterierne).

Denne fase kaldes systolen og trykbølgen, der herved opstår i blodkarrenes vægge, kan føles som pulsen f.eks. i håndleddet og på halsen under kæberundingen. Denne trykbølge kan måles, og er en del af blodtrykket.

Diastolen
Efter sammentrækningen slapper hjertemuskulaturen af, så hjertet kan udvides igen. Hjerteklapperne mod aorta og lungepulsåren er lukkede, mens klapperne mellem atrium og ventrikel er åbne, så blod strømmer fra kroppen og lungerne ind i både atrierne og ventriklerne.
Denne fase kaldes diastolen. 

Blodtrykket svinger i takt med hjertets sammentrækninger. Det er højst under systolen, men på grund af de store arteriers elasticitet udjævnes trykforskellene. Derfor strømmer blodet hele tiden, hurtigere i systolen og langsommere i diastolen, specielt i de store pulsårer. I de små kapillærårer og venerne strømmer blodet mere jævnt og ikke i ryk.

Se også
 Blodtryk
 EKG
 Blodkredsløbet

Cyklus
For All Tid

For All Tid er det norske symfoniske metal-band Dimmu Borgir debutalbum der blev udgivet i 1994. Det blev indspillet ved Stovner Rockefabrikk gennem august og december 1994. Albummet blev genudgivet i 1997 gennem Nuclear Blast.

Numre 
Alle sangene er af Shagrath, Silenoz, og Vicotnik.

 "Det Nye Riket" – 5:04
 "Under Korpens Vinger" – 5:59
 "Over Bleknede Blåner til Dommedag" – 4:05
 "Stien" – 2:00
 "Glittertind" – 5:15
 "For All Tid" – 5:51
 "Hunnerkongens Sorgsvarte Ferd over Steppene" – 3:04
 "Raabjørn Speiler Draugheimens Skodde" – 5:01
 "Den Gjemte Sannhets Hersker" – 6:19
 "Inn i Evighetens Mørke (Del et)" (bonusnummer) – 5:25
 "Inn i Evighetens Mørke (Del to)" (bonusnummer) – 2:09

Musikere 
 Shagrath – Trommer, vokal (guitar på spor nummer 5)
 Silenoz – Guitar, vokal
 Tjodalv – Guitar
 Brynjard Tristan – Bas
 Stian Aarstad – Synthesizer, klaver, effekter

Metalalbum
Debutalbum fra Norge
Debutalbum fra 1994
Stone (band)

Stone var et thrash metal band dannet i Helsinki, Finland i midten af 1980'erne. De udgav fire album i slutningen af 1980'erne og starten af 1990'erne, før de gik hver til sit i 1991. Stone blev gendannet for at spille en række afsluttende koncerter i 2000, og opløstes derefter igen.

På trods af bandets temmelig korte levetid, har Stone været inspirationskilde for mange af de utallige metalbands som kom frem da genrens popularitet eksploderede i 1990'erne. Det mest kendte af disse bands er nok Children of Bodom, hvis forsanger/guitarist Alexi Laiho har nævnt tidligere Stone-medlem og nuværende kollega i Sinergy og Children of Bodom Roope Latvala som en stor inspiration til sin guitarstil.

Medlemmer 
 Janne Joutsenniemi – Bas/Vokal (Suburban Tribe)
 Jiri Jalkanen – Guitar (1985-1990)
 Markku Niiranen – Guitar (1990-1992) (Airdash, Corporal Punishment)
 Roope Latvala – Guitar (Children of Bodom, Sinergy, Waltari, Dementia)
 Pekka Kasari – Trommer(Amorphis, Road Crew)

Diskografi 
 Stone (1988)
 No Anaesthesia! (1989)
 Colours (1990)
 Emotional Playground (1991)
 Free (Live) (1992)
 Stoneage (Compilation) (1998)
 Get Stoned, Stay Stoned (DVD) (2007)

Eksterne henvisninger 

 Stone tribute
 Stone på Encyclopaedia Metallum
 Stone på MySpace

Musikgrupper fra Finland
Thrash metal-grupper
Musikgrupper fra 1985
Inn I Evighetens Mørke

Inn I Evighetens Mørke er en EP af det norske black metal-band Dimmu Borgir som blev udgivet i 1994 på 7" vinyl gennem Necromantic Gallery Productions.

Nummeret "Raabjørn Speiler Draugheimens Skodde" endte på bandets debutalbum For All Tid og blev genindspillet til ep'en Godless Savage Garden.

Sammen med fem andre norske bands ep'er blev denne føjet til en samling ved navn True Kings of Norway i 2000 af pladeselskabet Spikefarm Records

Numre 

 "Inn I Evighetens Mørke (Del et)" – 4:25
 "Inn I Evighetens Mørke (Del to)" – 1:58
 "Raabjørn Speiler Draugheimens Skodde" – 4:51

Musikere 
 Stian Thorensen (Shagrath) – Trommer & Vokal
 Sven Atle Kopperud (Erkekjetter Silenoz) – Guitar & Vokal
 Kenneth Akesson (Tjodalv) – Guitar
 Pal Ivar (Brynjard Tristan) – Bas
 Stian Aarstad – Synthesizer, klaver & effekter

Album fra 1994
Metalalbum
Debut EP'er